Diari Oficial de la Generalitat Valenciana


Sumari del DOGV 6342, del 27-08-2010 (2010/9346)

RESOLUCIÓ de 16 d'agost de 2010, de la Presidència de l'Acadèmia Valenciana de la Llengua, per la qual es proveïx la vacant anunciada en la convocatòria de concurs de mèrits 3/2010 (Resolució de 10 de juny del 2010),
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6342

Data del DOGV
:   27-08-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/9346


Data del document
:   16-08-2010

Organisme emissor
:   Acadèmia Valenciana de la Llengua

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 16 d'agost de 2010, de la Presidència de l'Acadèmia Valenciana de la Llengua, per la qual es proveïx la vacant anunciada en la convocatòria de concurs de mèrits 3/2010 (Resolució de 10 de juny del 2010), [2010/9346]  
Vista la proposta de resolució formulada per la Comissió de Valoració corresponent a la Convocatòria 3/2010 anunciada per la Resolució d'esta Presidència, de 10 de juny del 2010 (DOCV núm. 6291 de 17-06-2010), per a la provisió, pel procediment de concurs de mèrits, del lloc de treball de naturalesa funcionarial, administració especial, número 10, de tècnic de sistemes informàtics.  
D'acord amb el que disposa l'article 20 del Text Refós de la Llei de Funció Pública Valenciana, aprovat pel Decret Legislatiu de 24 d'octubre de 1995, així com l'article 28 del Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, aprovat pel Decret 33/1999, de 9 de març, fent ús de les atribucions que em conferix l'article 19, apartats c) i e) de la Llei 7/1998, de 16 de setembre, de la Generalitat, de Creació de l'Acadèmia Valenciana de la Llengua, resolc  
Primer  
Adjudicar, amb destinació definitiva, a Rafael Martínez Molada, DNI 630272229Y, el lloc de treball número 10, tècnic de sistemes informàtics, grup A, nivell de complement de destinació 24, complement específic E044.  
Segon  
Els efectes administratius i econòmics seran des del dia de la presa de possessió, que tindrà lloc el dia 1 de setembre del 2010.  
Tercer  
Igualment cessarà d'ofici en la mateixa data, si és el cas, el funcionari que estiga ocupant el lloc de treball adjudicat en este concurs.  
Quart  
La present resolució posa fi a la via administrativa. D'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats podran interposar, potestativament, recurs de reposició o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Presidència de l'Acadèmia Valenciana de la Llengua en el termini d'un mes comptador des de l'endemà de la publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.  
València, 16 d'agost del 2010.- La presidenta: Ascensió Figueres Górriz.